30/07/2014 | Administración LocalMunicipal
Ribeira
Aprobación definitiva da Ordenanza reguladora do acceso electrónico ós servizos municipais

Por acordo plenario do Concello de Riveira de data 28 de abril de 2014, aprobouse inicialmente a Ordenanza Reguladora do Acceso Electrónico ós Servizos Municipais do Concello de Riveira, o cal foi publicado no Boletín Oficial da Provincia número 90, do 14 de maio de 2014 e no Taboleiro de Anuncios do Concello de Riveira, por un prazo de trinta días hábiles, sen que durante o mesmo se presentasen reclamacións ou alegacións, polo que se entende definitivamente aprobada, procedéndose á súa publicación íntegra, de conformidade ao artigo 70.2 da Lei 7/1985, do 2 de abril, reguladora das bases de réxime local. A citada Ordenanza non entrará en vigor ata que se publique completamente o seu texto e transcorra o prazo previsto no artigo 65.2 da citada Lei 7/1985.1. Constitúe o obxecto da presente ordenanza o desenvolvemento da lexislación xeral de acceso electrónico ós servizos públicos para garanti-la súa aplicación efectiva no Concello de Riveira e nas entidades de dereito público vinculadas ou dependentes da administración municipal 2. As disposicións contidas nesta ordenanza non serán de aplicación ás actividades que o Concello ou as súas entidades de dereito público vinculadas ou dependentes poidan levar a cabo en réxime de dereito privado.1. A utilización das tecnoloxías da información pola administración municipal axustarase en todo momento ós principios xerais recollidos na lexislación de acceso electrónico ós servizos públicos, garantindo, en todo caso, a efectividade dos dereitos dos cidadáns que a dita lexislación recoñece expresamente.2. Para garanti-lo acceso dos cidadáns ós servizos electrónicos proporcionados pola administración provincial, o Concello disporá a posta en marcha dos seguintes medios: 1º) A creación de oficinas de atención presencial ós cidadáns, nas que se prestarán, de xeito libre e gratuíto, os seguintes servizos mínimos: a) A posta a disposición dos cidadáns dos medios e instrumentos necesarios para que os cidadáns poidan exercer, respecto do Concello de Riveira, os dereitos recollidos actualmente na Lei 11/2007, do 22 de xuño, de acceso electrónico dos cidadáns ós servizos públicos, e aqueloutros que as leis futuras poidan establecer. b) A prestación de asistencia e orientación para a utilización destes medios e instrumentos, ben a cargo de persoal das oficinas, ben mediante sistemas de atención incorporados ós propios medios e instrumentos técnicos. c) A validación da identificación dos cidadáns que non dispoñan dos sistemas de sinatura electrónica autorizados na lexislación vixente, para os efectos do exercicio dos seus dereitos de acceso electrónico ós servizos municipais. A dita validación será realizada por funcionarios propios do concello. A oficina de atención presencial poderá crearse mediante convenio de colaboración con outras administracións públicas, e neste suposto estenderá a prestación dos seus servizos ós cidadáns que desexen ter acceso electrónico coas ditas administracións.2º) A creación de puntos de acceso electrónico, consistentes en sedes electrónicas das dependencias da Administración municipal e os seus organismos dependentes, mediante resolución da Alcaldía ou, de se-lo caso, do órgano unipersoal executivo correspondente das entidades públicas dependentes ou vinculadas. En todo caso, existirá un punto de acceso xeral na sede electrónica principal do Concello, dende o que se poderá acceder a tódolos servizos e informacións dispoñibles do propio Concello e de tódolos seus organismos públicos dependentes.3º) A creación dun servizo de atención telefónica gratuíta, dende o que se facilitará información e asistencia técnica para o acceso ós servizos electrónicos municipais. Créase a sede electrónica do Concello de Riveira na dirección electrónica http://sede.riveira.es, sendo titular da mesma a propia corporación municipal, que asume a responsabilidade respecto da integridade, veracidade e actualización da información e os servizos os que pode accederse a través da mesma. Corresponderalle á Alcaldía establecer ou modifica-la sede electrónica, mediante resolución que será obxecto de publicación no Boletín Oficial da Provincia. O alcalde poderá autorizar ademais a apertura de sedes electrónicas secundarias, referidas a unidades ou departamentos específicos, cando existan razóns de carácter técnico que o aconsellen. Non obstante, a sede electrónica principal deberá conter información relativa á totalidade dos servizos electrónicos municipais, ofrecendo acceso ás sedes electrónicas secundarias. No caso das entidades públicas dependentes do Concello, a competencia para a súa creación ou modificación corresponderalle ó órgano unipersoal executivo correspondente. Seralles de plena aplicación ás sedes electrónicas do Concello e das súas entidades públicas dependentes o disposto no artigo 10 da Lei 11/2007, do 22 de xuño, de acceso electrónico ós servizos públicos.1. Por resolución da alcaldía determinaranse os sistemas de sinatura electrónica avanzada admisibles para o acceso electrónico ós servizos públicos municipais. Igualmente, a alcaldía poderá autoriza-lo emprego doutros sistemas de sinatura electrónica, tales como claves concertadas nun rexistro previo, achega de datos coñecidos por ambas partes ou outros sistemas non criptográficos, e a validez do emprego dos certificados electrónicos expedidos a entidades sen personalidade xurídica. En todo caso, no expediente de determinación dos sistemas de sinatura electrónica admitidos deberá figurar un informe técnico no que se acredite o cumprimento, por parte dos sistemas autorizados, dos requisitos establecidos na lexislación vixente.2. En todo caso, a identificación e autenticación dos cidadáns no acceso electrónico ós servizos municipais poderá realizarse a través dos sistemas de sinatura electrónica incorporados ó documento nacional de identidade, conforme coa súa normativa reguladora.3. Á entrada en vigor da presente ordenanza, o Concello e as súas entidades públicas dependentes farán públicas, nas súas sedes electrónicas e no Boletín Oficial da Provincia, a relación de sistemas de sinatura electrónica admitidos para a identificación dos cidadáns no acceso ós servizos públicos municipais.4. A identificación e autenticación ante o Concello e as súas entidades públicas dependentes dos cidadáns que carezan de sinatura electrónica poderá levarse a cabo por funcionarios municipais ou doutras administracións públicas coas que se subscribise o correspondente convenio de colaboración, de conformidade co disposto no artigo 22 da Lei de acceso electrónico ós servizos públicos. O Concello manterá actualizado un rexistro dos funcionarios habilitados para a identificación e autenticación dos cidadáns, rexistro que será de acceso público a través da súa sede electrónica.5. O Concello poderá, mediante resolución da alcaldía, habilitar, con carácter xeral ou específico, a persoas físicas ou xurídicas para a realización de transaccións electrónicas en representación dos interesados, nas condicións legalmente establecidas. No expediente de habilitación deberá figurar preceptivamente informe técnico sobre o cumprimento dos requisitos legais de aplicación. A identificación e autenticación electrónica do Concello, os seus órganos e persoal ó seu servizo rexerase polo establecido nos artigos 17 a 20 da Lei 11/2007, do 22 de xuño, de acceso electrónico ós servizos públicos, correspondéndolle á Alcaldía a competencia para a determinación dos sistemas concretos que se empreguen.1. Créase un rexistro electrónico xeral para a recepción e remisión de solicitudes, escritos e comunicacións. A unidade responsable da súa xestión será a Secretaría Xeral do Concello, coa asistencia técnica dos servizos técnicos, sen prexuízo das facultades de supervisión e dirección da Alcaldía. A través deste rexistro, poderán presentarse validamente e con plenos efectos xurídicos ante o Concello toda clase de solicitudes, escritos e comunicacións, tanto mediante documentos electrónicos normalizados conforme con formatos preestablecidos como mediante documentos non normalizados dirixidos a calquera órgano ou dependencia municipal. A data e hora oficial do Rexistro Electrónico Xeral será a subministrada polo Real Observatorio da Armada. O calendario de días inhábiles do Rexistro Electrónico Xeral será obxecto de publicación anual no Boletín Oficial da Provincia e na sede electrónica de acceso ó rexistro.2. Por resolución da Alcaldía, poderán crearse rexistros electrónicos auxiliares cando existan causas que o xustifiquen, que en todo caso deberán estar debidamente coordinados co rexistro electrónico xeral. A creación destes rexistros electrónicos auxiliares requirirá informe preceptivo da Secretaría do Concello.3. As entidades públicas dependentes do Concello deberán crear un rexistro electrónico xeral propio e axustado ó establecido na lexislación vixente a partir da entrada en vigor da presente ordenanza.1. Os cidadáns poderán, como regra xeral, optar libremente pola utilización ou non de medios electrónicos nas súas relacións coa administración municipal e coas administracións das entidades públicas dependentes do Concello.2. Non obstante o anterior, o órgano competente para a resolución dos procedementos poderá establecer como obrigatorio o uso exclusivo de medios electrónicos na tramitación dos seguintes procedementos: Procedementos de selección de persoal. Procedementos de xestión en materia de recursos humanos do Concello e das súas entidades públicas dependentes. Procedementos de concesión de subvencións a persoas físicas ou xurídicas cando os seus destinatarios, por razóns de capacidade económica ou técnica, dedicación profesional ou outros motivos acreditados, teñan garantido o acceso ou dispoñibilidade dos medios tecnolóxicos precisos. Procedementos de contratación pública Procedementos para o exercicio das funcións, dereitos e obrigacións dos concelleiros, incluída a convocatoria de sesións de órganos colexiados e o acceso á información e documentación correspondente ás ditas convocatorias.3. A práctica das notificacións electrónicas rexerase en todo momento polo establecido na Lei de acceso electrónico ós servizos públicos, ou norma que a substitúa.1. Con efectos do 1 de xaneiro de 2015, o Concello e as súas entidades públicas dependentes documentarán e arquivarán electrónicamente os procedementos cuxa resolución poida dar lugar ó recoñecemento, declaración, constitución, modificación ou privación de dereitos de persoas físicas e xurídicas, así como os procedementos de carácter sancionador, calquera que sexa a forma de tramitación dos ditos procedementos. A xestión electrónica dos procedementos e a documentación destes en soporte electrónico axustarase en todo momento ás disposicións xerais contidas na Lei 11/2007, do 22 de xuño, de acceso electrónico ós servizos públicos, ou, de ser o caso, ás normas especiais de procedemento que sexan aplicables.2. En todo caso, e con efectos do 1 de xaneiro de 2015, o Concello documentará e arquivará en soporte electrónico os Libros de Actas dos seus órganos colexiados e os Libros de Resolucións dos seus órganos unipersoais con facultades para ditar actos administrativos con efectos fronte terceiros.3. A alcaldía, previo informe dos servizos afectados, autorizará o redeseño funcional dos procedementos para facilita-la súa xestión electrónica, axustándose en todo caso ós criterios de simplificación administrativa, economía, celeridade e eficiencia, garantindo en todo momento os dereitos dos interesados nos procedementos. O Concello e as súas entidades públicas dependentes garantirán, en todo caso, o dereito dos cidadáns ó emprego indistinto de calquera das linguas oficiais no acceso electrónico ós servizos municipais. A presente ordenanza entrará en vigor o día 1 de xaneiro de 2015. Riveira, 21 de xullo de 2014 O alcalde Manuel Ruiz Rivas